
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/4160-…/2016
Előterjesztés elkészítésének időpontja: 2016. augusztus 11.
Előterjesztést készítette: Novákné Dutkai Szilvia ügyintéző
Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: fotódokumentáció, költségeket tartalmazó bizonylatok
E L Ő T E R J E S Z T É S

Sülysáp Város Önkormányzata Képviselő-testületének
2016. augusztus 18-án tartandó munkaterv szerinti ülésére

16. napirendhez

Tárgy: Szolgálati bérlakás (Kis köz 27/1.) felújítása
Tisztelt Képviselő-testület!
A Képviselő-testület 108/2016. (VI. 23.) ÖKT határozatával bérbe adta a Sülysáp, Kis köz 27/1. szám alatti 83 m2 alapterületű önkormányzati bérlakást Mészárosné Simon Tünde részére 2016. augusztus 1-től a szolgálati lakásra jogosító óvodapedagógus munkakörének fennállása idejére.

Miután a lakás több éve üresen áll, állaga igen leromlott - a csaptelepek és a flexibilis csövek elfagytak, a parketta elrohadt, a falak penészesek a vakolat pereg -, jelen állapotában nem lakható. 

A TÁVÜSZ Kft. költözése miatt részünkről a felújítás csak több hónapos csúszással teljesíthető, ennek elkerülése érdekében a bérlő vállalta a lakás rendbetételét, azonban kéri az anyagköltség bérleti díjban történő jóváírását.
Anyagköltség:

1. zuhany csaptelep, mosogató csaptelep: 
20 066 Ft

2. diszperziós beltéri falfesték (penész elleni adalékkal) 
41 760 Ft

3. laminált parketta, alátétfóliával, tartozékokkal 
190 025 Ft


Összesen: 
251 851 Ft
Az 53 950 Ft/hó összegű bérleti díjat figyelembe véve ez 5 havi jóváírást jelent.

Kérem az előterjesztés szíves megtárgyalását, és döntésük meghozatalát.

…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete az önkormányzati lakások és nem lakás céljára szolgáló helyiségek bérletéről és elidegenítéséről szóló 10/2011. (IV. 20.) önkormányzati rendelet alapján
1./ az önkormányzat tulajdonában álló Sülysáp, Kis köz 27/1. szám alatti szolgálati bérlakás felújítására fordított anyagköltség ellenében Mészárosné Simon Tünde részére 5 havi bérleti díj jóváírását engedélyezi;

2./ felkéri a polgármestert a szükséges intézkedések megtételére.





Határidő: azonnal
Felelős: polgármester
Sülysáp, 2016. augusztus 11.

Horinka László s.k.

polgármester
MELLÉKLETEK

